熙信大廈

熙信大廈（英文：Asian House，又稱熙信樓）係香港一幢拆卸咗嘅商業大廈，位於香港島灣仔西部的大佛口，地址係軒尼詩道1號，被軍器廠街、駱克道圍繞，香港警察總部旁邊。大廈喺1969年落成時，原先只約五層高，喺1970年周大福收購擴建成22層高大廈（實際樓層為19層，若連地下則為20層），總樓面面積約30萬平方呎。該大廈喺2013年拆卸，並喺2019年重建成One Hennessy。 歷史 熙信大廈原址前身係香港麗的呼聲嘅總部大樓，樓高兩層，地皮則由胡文虎家族擁有。 麗的呼聲後來遷至新大樓（華比富通大廈現址），原址於1969年完成重建；翌年，大廈轉售予新世界發展創辦人鄭裕彤，並將之加建做22層高商廈。及後，大樓於1980年及1987年，三度轉售予東南亞財團、中信集團同埋日本歌手千昌夫，直至1989年再售予華懋集團。 2013年，華懋集團落實拆卸熙信大廈，計劃投資約16.8億元重建做一幢樓高24層、總樓面面積約311,500平方呎嘅商業大廈，名係One Hennessy，項目喺2019年5月落成。 意外 2014年1月3日，拆卸緊嘅熙信大廈發生意外。1條2.4米長、重近兩噸嘅混凝土柱，突然從高處跌至七樓外牆棚架上，部分石屎更墮至軒尼詩道，並擊中三架行駛緊車輛，好彩冇人受傷。受意外影響，軒尼詩道一度全線封閉，以清理混凝土。 參考資料